錨定效應係認知偏差，指人嘅決定會受第一手資訊所定嘅參考點或者「錨點」影響。一旦定咗錨點，接下嚟嘅討論同估算等行為會同未有錨點嘅時候唔同。例如買車嘅時候，賣家可以將定價調高，然後降價，令買家喺講價嘅時候受錨點影響，以致即使最後開價其實高過市價，買家都會覺得價錢合理，甚至覺得好平。